ເກົາຫຼີເໜືອ ກ່າວວ່າ ການທົ​ດ​ລອງ​ລູກ​ສອນ​ໄຟ ໃນວັນອາທິດ ແມ່ນ​ເພື່ອ​ທົດ​ສອບ ລະ​ບົບ​ກ້ອງ​ຖ່າຍ​ດາວ​ທຽມ​ສອດ​ແນມ
ກອງທັບເກົາຫຼີໃຕ້ ແລະຍີ່ປຸ່ນ ໄດ້ກ່າວໃນຕອນເຊົ້າວັນອາທິດ ວານນີ້ວ່າ ລູກສອນໄຟທີ່ຍິງທົດລອງຄັ້ງ​ທີແປດຂອງເກົາເໜືອປີນີ້ ແລະເທື່ອທຳອິດ ນັບແຕ່ ເສດສິ້ນການ​ແຂ່ງ​ຂັນກິລາໂອລິມປິກລະດູໜາວຢູ່ປັກກິ່ງ ແມ່ນມີ​ທ່າ​ທາງວ່າ​ເປັນລູກສອນໄຟາ​ຂີ​ປະ​ນາ​ວຸດ.   
ເກົາຫຼີເໜືອ ໄດ້ໃຫ້ຮ່ອງຮອຍວ່າ ຕົນໄດ້ທົດລອງ ລະບົບຍ່ອຍຂອງແຜນການສອດແນມທາງດາວທຽມ ໃນວັນອາທິດວານນີ້ ທີ່ໄດ້ພາໃຫ້ມີຄວາມເປັນຫ່ວງເພີ້ມຂຶ້ນວ່າປະເທດດັ່ງກ່າວອາດໃຫ້ຮ່ອງຮອຍຕື່ມກ່ຽວກັບການທົດລອງລູກສອນໄຟໄລຍະໄກ ທີ່ຈະຕິດຕາມມາ ອົງການຂ່າວສູນກາງຂອງເກົາຫຼີເໜືອ ຫຼື (KCNA ໄດ້ກ່າວໃນວັນຈັນມື້ນີ້ວ່າ “ການທົດລອງທີ່ສຳຄັນ ໄດ້ໃຫ້ການຢືນຢັນ ກ່ຽວກັບ ລັກສະນະຂອງລະບົບ ກ້ອງຖ່າຍຮູບທີ່ໃຫ້ຄວາມກະຈ່າງແຈ້ງສູງຂອງຮູບພາບ (ທີ່ຈະນຳເຂົ້າໃສ່ດາວທຽມ) ລະບົບການສົ່ງຂໍ້ມູນແລະເຄື່ອງມືຄວບຄຸມລະດັບຄວາມສູງແລະຄວາມຖືກຕ້ອງໃນການປະຕິບັດງານຂອງມັນ ” ການທົດລອງໄດ້ເປັນທີ່ “ສຳຄັນ ຍິ່ງໃຫຍ່” ທີ່ໄດ້ກ່າວວ່າ ຄວບຄຸມໂດຍຫ້ອງການພັດທະນາອະວະກາດແຫ່ງຊາດ ແລະສະຖາບັນວິທະຍາສາດປ້ອງກັນປະເທດຂອງເກົາຫຼີເໜືອ ຮູບພາບສອງທີ່ໄດ້ນຳອອກເຜີຍແຜ່ ພ້ອມດ້ວຍຖະແຫຼງການ ທີ່ສະແດງໃຫ້ເຫັນວີວ ຢ່າງກວ້າງຂວາງຂອງແຫຼມເກົາຫຼີ ຈາກວົງໂຄຈອນເທິງອະວະກາດ ປຽບທຽບໃສ່ກັບຮູບພາບຂະຫຍາຍເຂົ້າມາໃກ້ທີ່ເຫັນຢ່າງຈະແຈ້ງຈາກກ້ອງຖ່າຍໂດຍດາວທຽມ ທ່ານປາກ ວົນ-ກອນ ອາຈານທີ່ສຶກສາຄົ້ນຄວ້າກ່ຽວກັບເກົາຫຼີເໜືອ ຢູ່ມະຫາວິທະຍາໄລອີວຮາ ວູແມນສ໌ ໃນນະຄອນໂຊລ ກ່າວວ່າ “ສ່ວນສຳຄັນທີ່ສຸດຂອງດາວທຽມສອດແນມ ກໍຄືກ້ອງຖ່າຍ ຮູບ ອີກອັນນຶ່ງແມ່ນກົນໄກໃນການສົ່ງ ” ກອງທັບເກົາຫຼີໃຕ້ ແລະຍີ່ປຸ່ນ ໄດ້ກ່າວໃນຕອນເຊົ້າວັນອາທິດ ວານນີ້ວ່າ ລູກສອນໄຟທີ່ຍິງທົດລອງຄັ້ງທີແປດຂອງເກົາເໜືອປີນີ້ ແລະເທື່ອທຳອິດ ນັບແຕ່ ເສດສິ້ນການແຂ່ງຂັນກິລາໂອລິມປິກລະດູໜາວຢູ່ປັກກິ່ງ ແມ່ນມີທ່າທາງວ່າເປັນລູກສອນໄຟາຂີປະນາວຸດ